Nick Mason

Narodenie a hudobné začiatky

Narodil sa v Birminghame, ale presťahoval sa do Humstead v Londýne (veľa biografií chybne opisuje jeho adresu ako Downshire Hill, niekedy „The downshire Hills“ ako okrsok Biminghamu) a navštevoval Frensham Height School v Surrey.

Neskôr študoval na Regent Street Polytechnic (teraz Westminsterská Univerzita), kde sa v roku 1964 stretol s Rogerom Watersom, Bobom Klosem a Richardom Wrightom a založili skupinu Sigma 6.

Kariéra.

Mason hral na všetkých albumoch skupiny Pink Floyd od roku 1967 i keď bolo neskôr zistené, že na albume A Momentary Lapse of Reason bola jeho spolupráca minimálna.
Napriek konfliktom o vlastníctvo značky Pink Floyd, Roger Waters a Nick Mason majú v súčasnosti dobré vzťahy. Mason pozval Watersa na posledné dve vystúpenia na jeho svetové turné hrať na bicie na floydovských songoch Set The Control for the Hearth of the Sun a Mason hral na bicie na niektorých koncertoch na Watersovom európskom turné v roku 2006 a na vystúpeniach v Los Angeles a New Yorku v USA..
V júli 2005 Mason, Gilmour, Wright a Waters hrali spolu prvý raz po 24 rokoch. Spievali štyri piesne na koncerte Live 8 v Londýne. Mason tiež spojil Davida Gilmoura a Richarda Wrighta počas Gilmourovho vystúpenia v Royal Albert Hall 31. mája, 2006 aby dosiahol opätovné stretnutia powatersovských floydov. Mason je považovaný za spojnicu medzi Gilmourom a Watersom a verí, že skupina spolu vystúpi znova. Jeho odpovede, ktoré dáva na rôznych interwiev v posledných rokoch sú o „ďalšom hraní pre charitatívne akcie“ a o postupnom dosiahnutí „spoločnej koncertnej šnúry“. Jedným z jeho argumentov je, že skupina Pink Floyd nebola doposiaľ oficiálne rozpustená.
Pre Pink Floyd Nick Mason kompletne zložil iba skladby The Grand Vizier’s Garden Party Parts 1-3 (z albumu Ummagumma) a Speak to Me (z Dark Side of the Moon). Jedna skladba pomenovaná Nick’s Boogie dostala meno po ňom.
Masonov hlas môžeme počuť iba v skladbe Corporal Clegg z albumu A Saucerful of Secrets, jednu hovorenú vetu v skladbe One of These Days ("One of these days, I’m going to cut you into little pieces...") z albumu Meddle, jeho je hlas leteckého dispečera v skladbe Learning to Fly z albumu A Momentary Lapse of Reason. Spieva v dvoch nevydaných, ale predsa dostupných (ilegálne prepašovaných) Barretových skladbách: Scream Thy Last Scream (1967) a Merry Xmas Song (niekedy medzi rokmi 1965- 1975?).

Ďalšie Masonove diela

Mason ma za sebou niekoľko menších koprodukcií s inými hudobníkmi, zvlášť ako bubeník a producent pre Steva Hillaga a Roberta Wyatta. Hral na bicích nástrojoch pre Michaela Mantlera a bol producentom The Damned.

Masonova kniha Inside Out: A personal History of Pink Floyd bola vydaná v Veľkej Británii v októbri 2004. Pokiaľ on sám priznáva, že je to jeho subjektívny pohľad na udalosti, dielo prináša s potrebným nadhľadom humorný pohľad na skupinu s vnímanú s patričným odstupom. Táto kniha sa dá kúpiť aj na troch zvukových CD nosičoch.

Osobný život

Je druhý raz ženatý, má štyri deti, dve dcéry z prvého manželstva a dvoch synov z druhého. Žijú v mestečku Wiltshire v Croshame v dome, kde bývala Camilla Parker Bowles.
Postupne, ako ubúdalo vystúpení a nahrávania skladieb skupiny Pink Floyd, Mason trávil viac voľného času automobilovým pretekaním. Vlastní (cez svoju spoločnosť Ten Tenths) a preteká na viacerých klasických autách. Má kompletne a úspešne odjazdené preteky 24 hodín Le Mans. Má aj kvalifikáciu pre pilotovanie lietadiel.
Mal to šťastie, že bol vyzvaný firmou Ferrari na kúpu jedného z ich 400 vozov typu Enzo, ktoré požičal Jeremy Clarksonovi na posúdenie v motoristickom programe stanici BBC Top Gear.
Masonove najobľúbenejšie auto je Ferrari 250 GTO. Vlastní jedno z 36 kusov vyrobených áut tohto typu.